Før var der en helt plan sti, men så kom cykelbroen - og så kom brostenene. Holder du med cyklisterne eller boligejerne?

- I forbindelse med de nye broer omkring Holmen og Christianshavn er der udviklet en lokalplan der dikterer at cykler og gående skal kunne færdes langs med vandet hele vejen ud på Holmen.

- På Galionsvej, lige inden Arkitektskolen, ligger en række velhaverboliger (pris over 15 millioner kr. stykket).

- Inden broerne kom, har boligerne ligget relativt uforstyrret.

Med de nye broer kom cyklisterne

- Men med de nye broer, begyndte medarbejdere og studerende på skolerne på Holmen, at cykle langs kajen forbi disse boliger. Det brød ejerne sig tydeligvis ikke om.

- For efter få måneder bekostede de håndværkere der lagde hele flisebelægningen om, sådan at der nu er sten der går 3 centimeter op over plan, hvilket bevirker at cykler og barnevogne ikke længere kan køre langs kajen. Ejerforeningen har desuden bekostet skiltning hvorpå det fremgår at cykler skal køre udenom (dette er heller ikke en del af lokalplanen).

Sådan indleder Sofie B et brev til nationen!, om de brosten, der nu bumper på hendes før så fredelige cykeltur langs den idylliske kanal på Holmen. Sofie har medsendt foto af den nu omlagte flisebelægning, der har fået tværgående rækker af brosten, og på googlearth.com, kan man se, hvordan fliserne lå før. Sofies brev - som nationen! forgæves har forsøgt at få grundejerforeningen til at kommentere på - fortsætetr derfor således:

De skal ikke have held til at tilsidesætte regler

- Jeg ved, at der er blevet klaget over dette til kommunen, som har henstillet til foreningen at føre belægningen tilbage til det oprindelige. Intet er sket.

- Jeg frygter nu, at fordi der helt sikkert er fyldt med advokater og jurister i denne ejerforening, at de for held med at tilsidesætte de regler, der gælder i resten af samfundet, skriver Sofie.

Grundejerforeningen bliver administreret af Datea, der ikke kan hjælpe med kontakt til bestyrelsen, men i et referat fra en generalforsamling, der ligger på nettet, kan man se, at punktet cykelbroer var oppe i 2014:

Men hvad mener du om brostenene? Og tror du at de er lagt ud for at genere de cyklister, edr bruger den cykelbro, som grundejerforeningens medlemmer generelt var i mod tilbage i 2014?